b'\n_START_ARTICLE_\nVeckuld\xc4\xabga linnam\xc3\xa4gi\n_START_PARAGRAPH_\nVeckuld\xc4\xabga linnam\xc3\xa4gi (l\xc3\xa4ti keeles Veckuld\xc4\xabgas pilskalns) oli linnus kuralaste Bandava maakonnas, praegu asub L\xc3\xa4tis Kuld\xc4\xabga linna p\xc3\xb5hjaosas. Tegemist on riikliku kaitse all oleva arheoloogiam\xc3\xa4lestisega. T\xc3\xa4nap\xc3\xa4eval j\xc3\xa4\xc3\xa4b see Kuld\xc4\xabga kesklinnast 3,5 kilomeetrit p\xc3\xb5hja poole._NEWLINE_Aastal 1230 oli sealne linnus Lammekini residentsiks. Linnam\xc3\xa4gi oli kasutusel aastani 1355, mil seda hakkas asendama t\xc3\xa4nap\xc3\xa4evases s\xc3\xbcdalinnas asunud Kuld\xc4\xabga ordulinnus. Linnuse juures asus ka 9,5 ha suurune asulakoht, mille kultuurikihi paksus on 0,25\xe2\x80\x941,5 m._NEWLINE_Linnus asub 15\xe2\x80\x9320 k\xc3\xb5rgusel eendil Venta j\xc3\xb5e oru kaldal. Linnus on \xc3\xbcldplaanilt 100x100 m ruudu kujuline, sealne kultuurikiht on 1,6 m paks. Linnuse kaguk\xc3\xbcljel asub 100 m pikkune ja 20 m laiune vallikraav; ka piirab seal linnust 6 m k\xc3\xb5rgune vall. Samal k\xc3\xbcljel asub ka 1 ha suurune eeslinnus, mida piirab idast 40 meetri pikkune kraav.'